Samuel Abu Jinapor

Samuel Abu Jinapor( duɣim yuuni n-nyɛ 1983) nyɛla alikaale mini Siyaasa nira. O n-nyɛla ninvuɣ ŋun be wɔbigi paati ka n-nyɛ jintɔra n-ti Damongo yaɣili . Yuuni 2017 la, zuɣulan Akufo-Addo daa piigi o mi Deputy Chief of Staff ŋun su Operations zuɣulan ŋɔ Office puuni, o ni daa na n-nyɛ yuuni pihita ni ata saha shɛli la, Ghana kundi nim puuni ŋun na n-nyɛ ŋun pori ka mali la la kpamli maa. Saha ŋɔ ŋun n-nyɛ Minista n-zaŋti  Lands and Natural Resources.

 O Piligu Biɛhigu Mini O Shikuru Baŋsim 
Be daa dɔɣi la Samuel Jinapor yuuni 1983. O ba n-nyɛ Abudulai Jinapor ŋun nyɛ pirinsi officer kurili ka lahi nyɛ Buipe Naa zaŋ ti Buipe din be Savanna Region, Ghana. O daa chaŋ la Kwame Nkrumah University of Science and Technology n-ti deei Bachelor of Science degree, physics baŋsim yuuni 2006. O daa lahi zaŋ baŋsim nimmohi n-niŋ n chaŋ University of Ghana yuuni 2008 n-ti deei Bachelor of Laws yuuni 2010. Lala yuuni maa ni yaha ka o daa nyɛ Ghana School of Law, Makola, Accra tiŋgbani. Din nyaaŋa, be daa bolo mi ka o ti pa pahi Ghana alikaali nim la puuni yino yuuni 2012. O daa lɛbila looya ni jaaji kpɛma n-ti ti Ghana kootu karili shɛli tini mi Supreme Court. O lahi chaŋ Faculty of Law, University Of Ghana n-ti deei  Masters of Laws in Alternative Dispute Resolution, silimin gɔli May yuuni 2017 la. O bɔhimbu maa puuni o daa di nasara o tab maa zuɣu ka kpegi academic sessions in International Commercial Arbitration, Labour Law, Law and Society.

 O Tuma 
O ni daa nya looya pali ŋɔ zuɣu, o daa nyɛla ŋun niŋ o looya tali dahimbu la Messrs. Kulendi@Law, looya tali tuun zuɣu din be Accra, silimin goli October 2012 hali ni silimin goli August 2013. O daa nyɛla looya biŋ, Yonny Kulendi, ŋun pa nya looya kpɛm zaŋ n-ti Supreme Court, Ghana ni le baŋsim. 

Saha bihi zuɣu, Hon. Jinapor daa leei looya kpɛma. O  kpaŋmaŋ puuni, o daa zooi o hankali zaŋ chaŋ yom tɛhibu polo, ka daa nya ŋun tooi lee yee di yi kana daaabili mini laɣin tum polo. O ni daa be din ni, Hon. Jinapor daa nyɛla looya ŋun be daa dibu polo, zaŋ n-ti looya tali tiŋgbani ŋɔ ni mini tiŋduya zaa. 

Yaɣa, o ni daa nya kpɛm ŋɔ, bɛ daa zooya ka bɛ piigi ni o gbubi looya-nima ban yi luɣi konkoba na. Yuma din gari, o daa tooi nya soli n zani n-ti tiŋduya tuun zuɣuri din be Ghana, Ghana mini tiŋduya kootu-nima ni zaa. 

 O Siyaasa Tuma 
O korisi ni tiŋgbani ŋɔ yɛltɔɣa daa kpaŋsi o ka o kpɛ siyaasa tali ni  yuuni 2004, hali ni zuŋɔ ka o nyɛla salo ni mi pam ka o nya siyaasa nivuɣu kpɛŋ. O biɛhigu niŋbu ni tiŋduya yibi polo ni daa nyɛla saha shɛli o ni daa nya yuun pishi ni ata (23), ka o niŋ katari din galisi ka doli tiŋgbani zuɣulana, jilima lana John Agyekum Kuffour, saha shɛli o ni daa chaŋ ni o ti kaai United Kingdom (UK) yuuni 2007, o ni daa nya tabi sɔŋ zaŋ kana o yɛltɔɣa polo ŋɔ, o daa chaŋ talavisa tɛɛisa nim din be UK. 

O katari niŋbu saha n daa nyɛ, yuuni 2007, o ni daa niŋ katari ka Nana Addo Dankwa Akufo-Addo, lala saha ŋun daa nya tiŋgbani zuɣulana bori a zaŋ n-ti New Patriotic Party, piigi o nlee ŋun yɛn tabi soŋ o kampein yuuni 2007 NPP tiŋgbani zuɣulana bobu piibupiibu ni. Lala zaashee ŋɔ, o daa gbubi li yuuni 2008 mini yuuni 2012 Ghana piibupiibu ni.thumb|275x275px|Abu Jinapor engages with constituency.tuency. 

Yuuni 2016 piibupiibu ni, jilima-lana Jinapor daa nyɛla ŋun kpaŋ o maŋa pam zaŋ n-ti New Patriotic Party (NPP) mini di tiŋgbani zuɣulana bori a, Akufo-Addo. O daa nyɛla  ŋun kuli be pohim zuɣu mini kampeei niŋbu shɛhi luɣili kam tiŋgbani ŋɔ ni, n yɛri galimdi Mahama gɔmnanti din daa be nam ni, ka kpaŋsiri o paati, NPP tuun tumsa, tunn shɛli o ni daa tum ni hankali pariga ni ni-nyɛmbo, ka di daa chɛ ka o nya salo pam yurilim. O nyɛla New Patriotic Party puuni yino  ŋun mali kpaŋmaŋa pam zaŋ n-ti paati maa. 

Yuuni 2017, tiŋgbani zuɣulana Akufo-Addo daa piigi o nlee Chief of Staff wulana ŋun tuma daa nya yɛla mali zali tiŋgbani zuɣulana tuma duu, ka o na kuli nyɛla bipoli ka mani yuun pihita ni ata, bipoli ŋun nya tuuli zani laa zaasheei. O ni daa Chief of Staff wulana, o daa tabi sɔŋ Chief of Staff ka bɛ bo gɔmnanti maʒina din yɛn tabi sɔŋ ka tiŋgbani zuɣulana tum o tuma ni shɛli n ti tiŋgbani ŋɔ. Di ni niŋ ka o nyɛla ŋun tuma yaɣa bobugi ni tiŋgbani zuɣulana Akufo-Addo, o ni daa na ka nam ni mini o ni be nam ni, Masa Jinapor nyɛla ŋun mali nya mali hankali pam di yi kana gɔmnanti tali tuma polo. 

Yuuni 2020, o ni daa nya Chief of Staff wulana ka tumdi o tuma ni.shɛli, o daa lahi kpaɣiri bo Damongo jintɔri kuɣu, tiŋgbani zuɣulana kuro John Dramani Mahama ma yili tiŋ zuɣu, ŋun daa nya yuuni 2020 tiŋgbani zuɣulana tali bori a zaŋ n-ti National Democratic Congress (NDC), ka daa di lala jintɔri tali piibupiibu din daa mali yaa ŋɔ ni gbaŋ kali bɛla, ka lee tuuli jintɔri ŋun nya New Patriotic Party nim puuni yino tum 4th republic piligu. 

Hali ni zuɣu ŋɔ, o yaɣali ŋɔ nim pa o la yu paa n booni o ni “doo ŋun tumda”. 

Tiŋgbani zuɣulana Akufo-Addo daa piigi o nlee minisita zaŋ Tiŋgbani mini di nam tɛri (Lands and Natural Resources) o gɔmnanti din pahiri ayi ni. Ka mani salo pam ni di shɛrira shɛm, tum o ni piigi o hali ni zuŋɔ, o nyɛla ŋun tum o minisita tali tuma ni shɛli ni jiri mini aadalichi.

 Maŋmaŋa biɛhigu 
O niŋ la Mrs. Naada D.B Jinapor, ŋun nya looya ka nya kpɛm zaŋ n-ti Corporate Law Department din be Social Security and National Insurance Trust (SSNIT), Ghana amiliya ka bɛ dɔɣi bihi anahi.

 Kundivihira 

Pubu:Lahabaya zaa 
Pubu:Siyaasa niriba
Pubu:Ninsala ŋun na be o nyɛvuli ni
Pubu:Jintɔra
Pubu:8th Parliament of the 4th Republic of Ghana